EkBass/fiwiki-20250220-pages-articles huggingface dataset:
Wirtschaftsverwaltungshauptamt

SS-Wirtschafts- und Verwaltungshauptamt tai Wirtschaftsverwaltungshauptamt (WVHA) oli 1. helmikuuta 1942 perustettu SS-joukkojen hallinnollinen yksikkö. Se muodostettiin yhdistämällä hallinnosta ja taloudesta vastannut Hauptamt Verwaltung und Wirtschaft sekä budjetista ja rakentamisesta vastuussa ollut Hauptamt Haushalt und Bauten. WVHA jakautui viiteen toimistoon: A, B, C, D ja W. D-toimiston alajaoston D I (keskitysleirit — yleistoimisto) johdossa toimi joulukuusta 1943 Rudolf Höss. Luokka:SS luokka:Saksan työvoimapolitiikka Luokka:Natsi-Saksan talous de:SS-Hauptämter#SS-Wirtschafts- und Verwaltungshauptamt
Usko Meriläinen

Usko Aatos Meriläinen (27. tammikuuta 1930 Tampere - 12\. marraskuuta 2004 Tampere) oli suomalainen säveltäjä. Hän oli keskeisiä hahmoja suomalaisessa säveltaiteessa. == Historiaa == Usko Meriläinen opiskeli Sibelius-Akatemiassa orkesterinjohtoa Leo Funtekin ja sävellystä Aarre Merikannon johdolla. Meriläinen johti Suomalaisen oopperan kuoroa 1954–1956, Kuopion kaupunginorkesteria 1956–1957 ja Tampereen Työväen Teatterin orkesteria 1957–1961. Hän oli Suomen Säveltäjät -yhdistyksen puheenjohtaja 1981–1992 ja Tampere Biennalen ideoija ja taiteellinen neuvonantaja. Meriläinen voitti parhaan musiikin Jussin elokuvasta Yksityisalue vuonna 1963. Meriläinen palkittiin Pro Finlandia -palkinnolla vuonna 1987. Meriläinen oli naimisissa koreografi Ruth Matson kanssa. Heidän tyttärensä on näyttelijä Lena Meriläinen ja poikansa tuottaja Ari Meriläinen, joka on kirjailija ja poliitikko Rosa Meriläisen isä. Meriläinen on haudattu Hietaniemen hautausmaan Taiteilijainmäelle. == Keskeisiä teoksia == === Baletti === * Arius (1958–1960) (kantaesitys Suomen kansallisbaletissa 1962, koreografi Ruth Matso) === Sinfoniat === * Sinfonia nro 1 (1953–1955) * Sinfonia nro 2 (1964) * Sinfonia nro 3 (1971) * Sinfonia nro 4 Alasin (elektroninen tanssiteos) (1975) * Sinfonia nro 5 (1976) * Sinfonia nro 6 Kehrä (1996/2003) === Konserttoja === * Pianokonsertto nro 1 (1955) * Pianokonsertto nro 2 (1969) * Sellokonsertto (1975) * Dialogeja pianolle ja orkesterille (1977) * Kineettinen runo pianolle ja orkesterille (1981) * Visions and Whispers huilulle ja orkesterille (1985) * Kirje sellistille sellolle ja kamariyhtyeelle (1990) * Kitarakonsertto (1991) === Muita orkesteriteoksia === * Partita for Brass (1954) * Konsertto orkesterille (1955) * 2 sarjaa baletista Arius (1960/1962) * Epyllion (1963) * Concerto per 13 (1971) * "...mutta tämähän on maisema, monsieur Dali!" (1986) * Aikaviiva (Konsertto orkesterille nro 2) (1989) * Kesäkonsertto "Geasseija niehku" (1990) === Kamarimusiikkia === * Jousikvartetto nro 1 (1965) * Jousikvartetto nro 2 Kyma (1979) * Jousikvartetto nro 3 (1992) * Divertimento (1968) * Metamorfora per 7 (1969) * Konsertto kontrabassolle ja lyömäsoittimille (1973) * Simultus for Four (1979) * Suvisoitto huilulle ja heinäsirkoille (1979) * Sonaatti alttosaksofonille ja pianolle (1982) * Huilu – veden peili (1984) * Quattro notturni per arpa (1984–1985) * Mouvements circulaires en douceur (1985) * "Henrietten juhlat" (1995) === Pianomusiikkia === * 5 sonaattia (1960, 1966, 1972, Epyllion II 1974, 1992) * Tre notturni (1967) * Cinque notturni (1978) * Sona (1997) * Papillons kahdelle pianolle (1969) == Lähteet == ==Kirjallisuutta== * * == Aiheesta muualla == *RSO: Usko Meriläisen sinfonia nro 5. YLE Elävä arkisto. * Luokka:Suomalaiset taidemusiikin säveltäjät Luokka:Pro Finlandia -palkitut Luokka:Sibelius-palkinnon saajat Luokka:Jussi- palkinnon saajat Luokka:Vuonna 1930 syntyneet Luokka:Vuonna 2004 kuolleet
Migraatio

Migraatio tarkoittaa seuraavia asioita: * Ihmisten migraatio eli muuttoliike tarkoittaa yksilöiden siirtymistä toiseen tai kokonaan uuteen populaatioon. * Biologiassa migraatiolla tarkoitetaan yksilöiden siirtymistä paikasta toiseen (käytetään usein dispersaalin synonyyminä) tai jopa kokonaisten populaatioiden muuttoa toiseen paikkaan. * Tietotekniikassa migraatio tarkoittaa tietokoneessa suorituksessa olevan tehtävän siirtoa kesken suorituksen toiseen tietokoneeseen (tai saman tietokoneen toiseen suorittimeen), mutta myös tietojen siirtämistä ohjelman eri versioiden välillä, esimerkiksi otettaessa käyttöön ohjelman uudempi versio. * Tähtitieteessä migraatioteorialla tarkoitetaan juuri syntyneen planeetan siirtymistä ympäröivien pienkappaleiden tai kaasun vetovoiman paikasta pois synnyinsijoiltaan.
Pattijoki

Pattijoki (vuoteen 1920 asti Salo Ol.) on Pohjois-Pohjanmaalla sijainnut entinen Suomen kunta. Asukkaita kunnassa oli lakkautushetkellä hieman yli 6 000\. Asutus on keskittynyt Olkijoen ja Pattijoen varsille sekä kirkonkylään. Nykyään Pattijoki kuuluu Raahen kaupunkiin. Pattijoen naapurikunnat olivat ennen kunnan lakkauttamista Pyhäjoki, Raahe, Ruukki, Siikajoki ja Vihanti. Vuoteen 1973 saakka naapurikuntiin kuuluivat Raaheen liitetty Saloinen sekä Ruukin kunnaksi yhdistetyt Paavola ja Revonlahti. ==Kyliä== Ylipää (Lasikangas), Kopsa, Jokela, Olkijoki, Pattijoki ==Nähtävyyksiä== thumb|left|Pattijoen kirkko Betonivalukirkko (Josef Stenbäck, 1912), Olkijoen rauhanpirtti, leirikeskus Lohenpyrstö, Veteraanimaja, Konemuseo, Kastellin linnanrauniot, Pattijoen kiviholvisilta ==Historia== Keskiajalla Pattijoki oli karjalaisten ja satakuntalaisten eräaluetta, jonka pysyvä asutus on 1400–1500-luvulta. Pattijoki oli tärkeässä osassa Suomen sodassa 1808–09. 1800-luvun lopulta lähtien pitäjän henkiseen elämään on vaikuttanut suuresti herännäisyys. Raahen läheisyys ja teollisuus on nopeuttanut kunnan kehitystä. Pattijoesta tuli kunta vuonna 1867, jolloin se erotettiin vanhasta Salon pitäjästä. Uusi kunta tunnettiin aluksi nimellä Salon emäseurakunta, myöhemmin kuntaa alettiin kutsua sen suurimman kylän mukaan Pattijoeksi. Vuoden 2003 alussa Pattijoki liitettiin Raaheen. Pattijoen taajamasta Raahen keskustaan on matkaa noin 4 kilometriä. ==Urheiluseuroja== * Pattijoen Urheilijat (PattU). * Pattijoen Tempaus (Pate). ==Ruokakulttuuri== Pattijoen pitäjäruoiksi nimettiin 1980-luvulla limppisoppa, rieska ja tyrnimarjakiisseli. ==Lähteet== ==Aiheesta muualla== *
Temmes

Temmes (aiemmin Haapaniemi) on entinen Suomen kunta, joka sijaitsi Pohjois- Pohjanmaalla. Vuonna 2000 kunnassa oli 700 asukasta. Temmes liitettiin suurimmaksi osaksi Tyrnävän kuntaan vuoden 2001 alussa. Erilliset enklaavialueet liitettiin Liminkaan, Lumijokeen ja Rantsilaan. Temmeksen puukirkko on vuodelta 1767. Sen on suunnitellut A. Louvet. Temmes valittiin Pohjois-Pohjanmaan vuoden kyläksi 2024.Temmes voitti Poh­jois-Poh­jan­maan vuoden 2024 kylä -tit­te­lin – "Kuin kotiin olisi tul­lut", raati pe­rus­te­leeRantalakeus Viitattu 25.8.2024 Temmeksen naapurikunnat olivat Liminka, Lumijoki, Rantsila ja Tyrnävä. ==Historia== Temmeksen seudulla oli asutusta jo kivikaudella, jolloin alue oli vielä merenrantaa. Asutuksen vakinaistuminen alkoi 1300-luvulla, mutta se tiheni vasta 1550-luvun jälkeen, kun Kustaa Vaasa oli määrännyt erämaat asutettavaksi. Asutus eteni Temmesjoen vartta pitkälti savolaisvoimin. Isonvihan aikana Temmes hävitettiin perinpohjaisesti. Keskiajalla se kuului Saloisten suurpitäjään, myöhemmin Liminkaan. Keskiajalla ja uuden ajan alussa pääelinkeinona oli kalastus, maanviljely alkoi 1700-luvulla. Rukoushuonekunta Temmeksestä tuli 1766 ja itsenäinen seurakunta vuodesta 1899 lähtien. ==Kyliä== Haapakylä, Haurukylä, Meijerinkylä, Koskela, Kärsämä, Ojakylä, Ylipää ==Tunnettuja temmesläisiä== * Martti Haavio (P. Mustapää, 1899–1973), kansanrunouden ja mytologian tutkija, runoilija ja akateemikko * Lauri Littow (1902–1980), pitäjäneuvos * Veikko Mikkola (1913–1999), metsänhoitaja, virkamies ja yritysjohtaja, metsäneuvos * Seppo Similä (s. 1938), taidemaalari. ==Ruokakulttuuri== Temmeksen pitäjäruoiksi nimettiin 1980-luvulla lihavelli ja ohrarieska. ==Lähteet== ==Aiheesta muualla== *
Kauppaketju

Kauppaketju on ryhmä kauppaliikkeitä, jotka käyttävät samaa brändiä (yrityskuvaa) ja yhteistä tavarantoimittajaa. Kauppaketju voi olla yhden emoyhtiön omistuksessa tai kyseessä voi olla franchise-periaatteella toimiva kauppaketju tai näiden yhdistelmä. Myös yksityiset yrittäjät voivat muodostaa kauppaketjun, jolloin tavoitteena on yleensä markkinoinnin ja hankinnan tehostaminen.http://www.suomisanakirja.fi/kauppaketju ==Suomalaisia kauppaketjuja== * Halpa-Halli * Info * Kesko * Kärkkäinen * M-ketju * Minimani * Motonet * Puuilo * Prisma * Sale * Saiturinpörssi * Sokos * Stockmann * S-ryhmä * Suomalainen Kirjakauppa * Tokmanni ==Kansainvälisiä kauppaketjuja== * Aldi * Carrefour * H&M; * ICA * Intersport * Lidl * Mercator * Rusta * Tesco * Wal-Mart * Zara == Lähteet == == Aiheesta muualla == *
Kuutio

Kuutio eli säännöllinen heksaedri eli säännöllinen kuusitahokas on kuusitahkoinen geometrinen kappale, joka on säännöllinen monitahokas. Kuution tahkot ovat neliöitä. Kuutiossa on kuusi tahkoa, kahdeksan kärkeä ja 12 särmää. Jos särmän pituus on d, kuution tilavuus on V = d^3 \ ja tahkojen yhteispinta-ala on A = 6d^2 \ . Jos kuution joka toisesta nurkasta piirtää tahkoille lävistäjät, syntyy sisälle säännöllinen nelitahokas, tetraedri. Jos kuution tahkojen keskipisteet yhdistää, syntyy sen sisälle säännöllinen kahdeksantahokas, oktaedri eli oktaedri on kuution duaalikappale. Avaruusgeometriassa kuutiomittojen suhdeluku on 1 000\. Se tarkoittaa sitä, että esim. yksi kuutiodesimetri (10 cm × 10 cm × 10 cm) vastaa 1 000 pienempää kuutiosenttimetriä. Jos kuution kukin tahko maalataan esim. joko valkeaksi tai mustaksi, saadaan ilmiasultaan erilaisia tapauksia kymmenen kappaletta. Kun kuution tahkoja merkitään esim. kokonaisluvuilla 1–6, voidaan numerointi tehdä 30 eri tavalla. Kuution muotoista noppaa käytetään hyvin useissa lauta-, rooli- ja uhkapeleissä satunnaislukujen tuottamiseen. Tässä yhteydessä sitä voi kutsua myös nimellä d6, joka tarkoittaa, että siinä on kuusi tahkoa. == Lähteet == == Aiheesta muualla == * MathWorld. Cube * MathWorld. Hexahedron Luokka:Monitahokkaat Luokka:Seulonnan keskeiset artikkelit
Mario Frick (poliitikko)

Mario Frick (s. 8. toukokuuta 1965 Balzersissa) toimi Liechtensteinin pääministerinä vuodesta 1993 vuoteen 2001, jolloin hänet Edistyksellisen kansanpuolueen Otmar Hasler. Mario Frick oli maailman nuorin pääministeri ollessaan vain 28 vuoden ikäinen astuessaan virkaansa. Frick kuuluu puolueeseen nimeltä Isänmaallinen liitto (Vaterländische Union, VU) Frick nousi pääministeriksi Markus Büchelin (FBP) hallituksen kaaduttua välikysymykseen sen jälkeen, kun Büchel oli Landtagilta kysymättä allekirjoittanut ruhtinas Hans Adam II:n lakiehdotuksen, joka antoi ruhtinaalle huomattavasti lisävaltaa maapäivien ja hallituksen kustannuksella. Ensi töikseen Frickin hallitus kumosi lain. Maapäivävaaleissa 2001 kärsityn tappion jälkeen Mario Frick ilmoitti luopuvansa politiikasta. Frickin hallituskauden päätyttyä ruhtinaan ehdottamasta laista järjestettiin Otmar Haslerin hallituksen johdolla kansanäänestys, ja se hyväksyttiin. Mario Frick on myöhemminkin kritisoinut lakia voimakkaasti, sillä hänen mukaansa se antaa ruhtinaalle tyrannin valtuudet. Hän myös kritisoi ruhtinasta äänestäjien kiristämisestä, sillä ruhtinas oli uhannut muuttaa pois Liechtensteinista, mikäli laki ei olisi mennyt läpi. == Lähteet == Luokka:Liechtensteinin pääministerit Luokka:Vuonna 1965 syntyneet Luokka:Elävät henkilöt
Tikkakoski

Tikkakoski on tilastoalue, kaupunginosa ja taajama Jyväskylässä noin 20 kilometriä kaupungin keskustasta pohjoiseen. Se kuului ennen vuotta 2009 Jyväskylän maalaiskuntaan. Se on Jyväskylän toiseksi suurin taajama (suurin on Jyväskylän keskustaajama). Tikkakosken tunnusmerkkejä ovat alueella sijaitseva Jyväskylän lentoasema, Suomen Ilmavoimamuseo ja Jyväskylän varuskunnan keskeiset osat Ilmavoimien Esikunta, Ilmasotakoulu ja Puolustusvoimien logistiikkalaitoksen 3. logistiikkarykmentin keskeiset osat. Tikkakoskelta löytyvät yhtenäiskoulu, Tikkakosken kirjasto, liikuntahalli, jäähalli ja terveysasema. Kunnallisten ja sote-palvelujen lisäksi Tikkakosken alueelta löytyy myös päivittäistavaraliikkeitä, pizzeria, pubi, apteekki, kylmähuoltoasema, asiamiesposti ja teollisuusaluetta. Tikkakosken lukio oli liitetty vuonna 2013 osaksi Jyväskylän Lyseon lukiota, ja sen toiminta lakkasi vuonna 2015.Yle: Tikkakosken lukio lakkautetaan ==Aluejako ja asukasluku== Kuntien osa-aluetilastoissa Tikkakoski ja sen lähiympäristö kuuluvat Tikkakoski-Nyrölä-nimiseen suuralueeseen. Suuralue jakautuu edelleen Tikkakosken ja Nyrölän tilastoalueisiin. Nyrölän tilastoalue koostuu samannimisestä pienalueesta, mutta Tikkakosken tilastoalue jakaantuu neljään pienalueeseen (Luonetjärvi, Kuikka, Tikkakosken keskusta ja Liinalampi). Jyväskylän kaupunginosajaotuksessa Tikkakoski muodostaa kaksi kaupunginosaa: 61. kaupunginosan (Tikka-Mannila) ja 62. kaupunginosan (Tikkakoski). Tikkakoski-Nyyrölän suuralueen, 61. ja 62. kaupunginosien ja Tikkakosken postinumeroalueen 41160 rajat poikkeavat huomattavasti toisistaan. Tikkakosken taajaman rajat esimerkiksi vuodelta 2009 löytyvät Lounaispaikka-palvelusta. 1960-luvulla suunniteltiin, että Tikkakoski lähiympäristöineen, Laukaan Vehniä ja Uuraisten kunta olisi yhdistetty Tikkakoski-nimiseksi uudeksi kunnaksi.Jyväskylän maalaiskunnan historia, sivu 463. Tikkakosken taajaman väkiluku on 4 310 henkilöä (31.12.2011). Tikkakoski-Nyrölän suuralueen väkiluku on puolestaan 5 287 henkeä (31.12.2007), josta Tikkakosken keskustan pienalueella asuu 2 321 henkeä (31.12.2007). ==Muuta== Tikkakoskella toimivia urheiluseuroja ovat muun muassa Tikkakosken Tikka ja Tikkakosken voimistelu- ja liikuntaseura TiVoLi, sekä salibandyyn ja lentopalloon erikoistunut Tikkakosken Pallo (TiPa). Paikkakunnalla järjestetään vuosittain elokuussa Tikkakosken Tohinat -yleisötapahtuma, jossa mm. valitaan vuoden tikkakoskelainen ja tikkakosketar. Vuoden 2011 Tohinoiden yhteydssä perustettiin myös kyläyhdistys Kehittyvä Tikkakoski ry. Tikkakoskella on evankelisluterilaisen Jyväskylän seurakunnan kirkko, kappeli Sarpatin leirikeskuksessa ja Tikkakosken helluntaiseurakunnan temppeli. TiVoLi-seura tarjoaa monipuolista liikuntaa kaiken ikäisille. ==Lähteet== * ===Viitteet=== ==Aiheesta muualla== *Tikkakoski-Nyrölän kaupunginosasivut *Ilmakuva (Google Local) *Kartta (Google Local) *Tiekartta (MapQuest) * Luokka:Keski-Suomen maakunnan taajamat Luokka:Toteutumattomat kuntasuunnitelmat
Tadarida kuboriensis

Tadarida kuboriensis on Uuden-Guinean saarella elävä endeeminen eli kotoperäinen lepakkolaji. Sitä pidettiin aiemmin australiandoggilepakon (Tadarida australis) alalajina Tadarida australis kuboriensis. == Lähteet == Luokka:Doggilepakot
Potto

Potto (Perodicticus potto) on lorien heimoon kuuluva puoliapina. == Levinneisyys == Lajia tavataan suurella alueella päiväntasaajan seudulla Afrikassa: Guineasta Kameruniin, Kongoon ja Isolle hautavajoamalle asti. == Tuntomerkit == Sen ruumis on 30–45 cm pitkä. häntä 5–10 cm ja painoa on 1–1,5 kg. Pää on leveä, korvat kapeat ja myös lajille tyypilliset isot silmät. Eräs Poton erikoisuus ovat sen viimeisen kaulanikaman ja kahden ensimmäisen rintanikaman voimakkaasti pidentyneet okahaarakkeet, joiden kärjet työntyvät ihon läpi sarveismuodostumiin asti. Kärjet ovat tavallisesti turkin peitossa, mutta potto pystyy kohottamaan niitä laskemalla karvojaan. == Ravinto == Potto viettää koko elämänsä puussa, joten sen ravintoon kuuluvat hyönteiset, kotilot, linnunmunat, pienet sisiliskot, hedelmät ja lehdet. == Lähteet == * ===Viitteet=== Luokka:Lorit
Sotilaskoti

Sotilaskoti (armeijaslangilla sotku tai sode) on varuskunta-alueella toimiva kahvila, jossa on myös kioskitoimintaa. Sotilaskotien asiakkaat ovat pääasiassa varusmiehet ja heidän läheisensä, kantahenkilöstöön kuuluvat upseerit, aliupseerit, sotilasammattihenkilöt, siviilit sekä kertausharjoituksiin osallistuvat reserviläiset. Sotilaskotien toimintaa ylläpitää 4 800 vapaaehtoista ja 170 palkattua työntekijää. Kattojärjestö Sotilaskotiliiton alla toimii 36 paikallisyhdistystä. == Toiminta == Sotilaskoteja pyörittävät sotilaskotiyhdistykset suurimmaksi osaksi vapaaehtoisvoimin. Vapaaehtoisten "vihreiden sisarten" ansiosta sotilaskotien hinnat ovat edullisia. Sotilaskodit ovat kuuluisia munkeistaan ja muista leivonnaisista. Sotilaskodeissa on televisio, tietokoneita internetyhteyksineen ja kirjasto. Kodeissa ei ole ostopakkoa, vaan sen tarkoitus on tarjota varusmiehille kodinomainen ympäristö, missä viettää vapaa-aikaansa. Puolustusvoimat ja Rajavartiolaitos tukevat toimintaa tarjoamalla sotilaskotikiinteistöt yhdistyksen käyttöön perimättä tilavuokraa. vasen|pienoiskuva|200x200px|Sotilaskodin auto puolustusvoimien lippujuhlapäivänä Tammisaaressa vuonna 2013. 270x270px|thumb|Reserviupseerikoulun sotilaskoti Haminassa Sotaharjoituksissa ja maastoleireillä kiertävät sotilaskotiautot, joista myydään kahvia, makeisia ja leivonnaisia. Autot ovat usein mukana myös messuilla, joissa Puolustusvoimilla on osasto. Sotilaskotiyhdistykset pitävät myös leirisotilaskoteja isoilla harjoitusalueilla, kuten Pahkajärven, Pohjankankaan ja Rovajärven ampuma-alueilla. Sotilaskotiyhdistykset ja niiden kattojärjestö Sotilaskotiliitto tukevat varusmiesten urheiluharrastuksia esimerkiksi lahjoittamalla liikuntavarusteita tai järjestämällä liikunnallisia tapahtumia. == Historia == Suomen ensimmäisen sotilaskodin avasi Helsingin NMKY 15. huhtikuuta 1918. Helsingin NMKY:n Sotilaskotityö päättyi vuonna 2004 Santahaminassa. Myös Pelastusarmeija kuuluu sotilaskotityön historiaan. Sen ensimmäinen sotilaskoti aloitti toimintansa vuonna 1919 Terijoen Rajavartiopataljoonassa Tyrisevällä. Sisällissodassa joukkojen mukana olleet naiset aloittivat sotilaskotityön myös syksyllä 1918. Sotilaskotiliitto perustettiin 1921 (aluksi nimenä oli Suomen Sotilaskotiliitto) ja sen ensimmäisenä puheenjohtajana toimi Katri Bergholm. Liiton nykyinen puheenjohtaja on Kirsi Patrikainen. == Katso myös == * Kanttiini == Lähteet == == Aiheesta muualla == * Sotilaskoti Luokka:Suomalaiset maanpuolustusjärjestöt
Mont Blanc

__NOTOC__ Mont Blanc (), joka tunnetaan myös nimellä ”La Dame Blanche”, on Alppien korkein huippu (4 810,90 m). Se sijaitsee Italian ja Ranskan rajalla. Huippu on osa suurempaa Mont Blancin massiivia, joka käsittää useita 4 000 metrin korkeuden ylittäviä huippuja. Ranskan puolella Mont Blancille pääsee nousemaan Chamonix’n hiihtokeskuksesta. Italian puolella lähin keskus on Courmayeur. Suosittu näköala Mont Blancille ja muualle Mont Blancin massiiviin sijaitsee Aiguille du Midin huipulla (3 842 m), jonne pääsee köysihissillä joko Chamonix’sta tai Italian puoleiselta Punta Helbronnerin (3 462 m) huipulta, jonne taas nousee köysihissi Courmayeurin La Palud’sta. Vuonna 1965 valmistunut 11,6 kilometriä pitkä Mont Blancin tunneli kulkee vuoren alla Courmayeurin ja Chamonix’n välissä ja on yksi tärkeimmistä kulkureiteistä Alppien välisessä liikenteessä. Mont Blancin korkeus vaihtelee huipulla olevan jääpeitteen paksuuden mukaan, joka saattaa ajoittain olla jopa 23 metriä. Syyskuussa 2007 Mont Blancin korkeudeksi mitattiin 4 810,90 metriä. Ensimmäisen kerran Mont Blancin huipulle kiipesivät Jacques Balmat ja Michel Paccard 8. elokuuta 1786. Ensimmäisenä naisena huipulle nousi Marie Paradis vuonna 1808. ==Galleria== Mont Blanc and Dome du Gouter.jpg|thumb|Mont Blanc ja Dôme du Goûter Glacier des Bossons & Glacier de Taconnaz from Aiguille du Midi.JPG|Mont Blancin luoteispuolelta valuvia jäävirtoja: etualalla Glacier des Bossons ja taaempana Glacier de Taconnaz. Mont Blanc - Valle d'Aosta.JPG|Mont Blanc nähtynä Italian puolelta, Aostan laaksosta. == Katso myös == *Seitsemän huippua *Luettelo suurimmista prominensseista *Luettelo maiden korkeimmista kohdista *Mont Blancin massiivi *Aostan laakso == Lähteet == == Aiheesta muualla == * Kuvia ja tietoa Mont Blancista, SummitPost * Tönö maailman katolla, Seura, 30.08.1939, nro 35, s. 11, Kansalliskirjaston digitaaliset aineistot Luokka:Alppien vuoret Luokka:Ranskan vuoret Luokka:Italian vuoret Luokka:Aostanlaakson vuoret Luokka:Italian ja Ranskan raja Luokka:Seulonnan keskeiset artikkelit
Sukkuladiplomatia

Sukkuladiplomatia tarkoittaa neuvottelutapaa, jossa välittäjä sukkuloi edestakaisin kiistan osapuolten, kuten valtioiden, välillä. Nimityksen otti käyttöön Yhdysvaltain media ulkoministeri Henry Kissingerin neuvotellessa Jom Kippur -sodan osapuolten, arabimaiden ja Israelin välillä, vuosina 1974–1975. Yhdysvaltain ulkoministeri Alexander Haig harjoitti vuonna 1982 sukkuladiplomatiaa Britannian ja Argentiinan välillä Falklandin sodan aikana. == Lähteet == Luokka:Diplomatia Luokka:Yhdysvaltain poliittinen historia
Xinhua

250px|thumb|Xinhuan pääkonttori Xinhua News Agency () on Kiinan valtion virallinen uutistoimisto ja samalla maan suurin uutisten ja informaation keräys- ja välityskeskus. Se perustettiin vuonna 1931 ja se on toiminut nykyisellä nimellään vuodesta 1937. Kiinassa Xinhualla on 32 alueellista toimipistettä ja lisäksi toimistot sadassa eri maassa ulkomailla. ==Historia== Xinhua perustettiin alun perin nimellä Punaisen Kiinan uutistoimisto vuonna 1931 ja se uudelleennimettiin Xinhuaksi vuonna 1937. Kiinan kommunistien voitettua sisällissodan vuonna 1949 Xinhua on kasvattanut kokoaan tasaisesti. Kasvuun vaikutti myös vuonna 1978 alkanut talouden ja poliittisen elämän vapautuminen. Vuosituhannen alussa Xinhualla oli yli 7 000 työntekijää. Vuonna 2019 uutistoimistolla on aidonnäköiset ja -kuuloiset tietokoneella generoidut uutisankkurit. Naispuolista kutsutaan Xin Xiaomengiksi ja miespuolista Xin Xiaohaoksi. Digitaalisia uutisankkureita uutistoimisto on kehittänyt yhteistyössä hakukoneyhtiö Sogoun kanssa.https://sputniknews.com/science/201903051072943637-china-robot-news- presenter/ ==Toiminta== Xinhuan pääkonttori on Pekingissä. Tietotoimistolla on toimipisteitä 32:ssa maakunnassa sekä Hongkongin ja Macaon itsehallintoalueilla. Tietotoimisto toimii myös yli sadassa muussa maassa. Viisi Xinhuan alueellista toimistoa ovat valtuutettuja julkaisemaan uutisia. Ne ovat Aasian-Tyynenmeren aluetoimisto Hongkongissa, Latinalaisen Amerikan aluetoimisto Méxicossä, Afrikan aluetoimisto Nairobissa, Lähi-idän aluetoimisto Kairossa ja Ranskan aluetoimisto Pariisissa. Kiinassa Xinhua julkaisee päivittäin uutisia sanomalehtien, sekä radio- ja televisiokanavien käyttöön. Xinhua Publishing House julkaisee vuosittain noin neljäsataa kirjaa ajankohtaisista asioista ja politiikasta. Xinhua julkaisee myös itse lähes neljääkymmentä sanomalehteä ja tavallista lehteä, joihin lukeutuvat esimerkiksi: *Xinhua Daily Telegraph *News Bulletin of the Xinhua News Agency (englanniksi, ranskaksi, espanjaksi, arabiaksi ja venäjäksi), *Cankao Xiaoxi ('Referenssiuutiset', päivittäin) - Kiinan laajalevikkisin sanomalehti *Economic Information Daily *China Securities (päivittäin) *Shanghai Securities (päivittäin) *Sports Express (viikoittain) *Outlook (viikoittain) *China Comment *Globe (kuukausittain) *Chinese Reporters (kuukausittain) *Photography World (kuukausittain) *Great Rural World *Securities Investment Weekly, *China Photo *China Yearbook ==Lähteet== ==Aiheesta muualla== * Xinhua on-line Luokka:Kiinalaiset viestimet Luokka:Uutistoimistot Luokka:Propaganda Kiinassa
Onni Oja

Onni Olavi Oja (15. huhtikuuta 1909 Keuruu – 5. marraskuuta 2004 Helsinki) oli taiteilija sekä kirja- ja taidegraafikko.Erkki Anttonen: Onni Oja. Biografiasampo. Viitattu 29.7.2024. Ojan maalaukset kuvaavat usein suomalaista maalaiskylää ja sen mutkittelevia teitä. Oja kuvaa usein myös talvista peltomaisemaa ja tunnelma niissä on ajaton ja pysähtynyt. Ojan töissä väripinnat ovat selkeitä ja muodot pelkistettyjä.Anu Uimonen: Suomalaisen sielunmaiseman kuvaaja. Kuolleita | Taidemaalari, professori Onni Oja. Helsingin Sanomat 6.11.2004. Viitattu 29.7.2024. Onni Oja opiskeli Taideteollisessa keskuskoulussa ja Helsingin yliopiston piirustussalissa. Hän opiskeli myös Pariisissa Académie de la Grande Chaumièressa ja Roomassa. Professorin arvonimen hän sai vuonna 1979. Oja toimi pitkään opettajana ja yliopettajana Taideteollisessa oppilaitoksessa.Onni Oja, taiteilijan CV. Bronda. Viitattu 29.7.2024. Hän opetti myös Helsingin työväenopistossa ja yliopiston piirustuskoulussa. Ojan teoksia on Amos Andersonin taidemuseon, Lahden taidemuseon, Pohjanmaan museo, Porin taidemuseon ja Turun taidemuseon kokoelmissa. Hänen teoksiansa ovat myös Oulun tuomiokirkon Vuorisaarna-lasimaalaus, Lehtimäen kirkon alttaritaulu ja Lapuan hautakappelin seinämaalaus. Maalausten lisäksi Oja tunnetaan teoksestaan Piirtämisen taito, josta on julkaistu kymmenen painosta. ==Kirjallisuutta== * Hämäläinen, Pirjo: Suomalainen maisema. Weilin + Göös, 2005. ISBN 951-0-30061-6 * Kuuliala, Annamaija: Hohteessa menneiden kauniiden kesien: Taidetta ja taiteilijoita Sääksmäeltä. ISBN 951-962525-0-7 * Peltotalo, Pekka ym. (toim.): Mallasjoen varrelta: Taiteilijaprofessori Onni Ojan lapsuudenmaisema Janakkalan Löyttymäessä. ISBN 978-952-99642-4-6 * * Puokka, Jaakko: Onni Oja: Maalauksia. Eurographica, 1986. ISBN 951-9371-13-3 ==Lähteet== == Aiheesta muualla == * * * Onni Oja Paintings. * Kansallisgalleria, Onni Oja. * Kirjav@ – Kansallisgallerian kirjaston kokoelmatietokanta, Onni Oja. Luokka:Suomalaiset taidemaalarit Luokka:Suomalaiset taidegraafikot Luokka:Suomalaiset professorin arvonimen saaneet Luokka:Taiteilijaprofessorit Luokka:Vuonna 1909 syntyneet Luokka:Vuonna 2004 kuolleet
Alexander-tekniikka

Alexander-tekniikka on menetelmä, jonka tavoitteena on lisätä psyko-fyysistä itsetuntemusta ja kehittää ihmisen tietoista tapaa olla, havaita ja reagoida. Opetuksen lähtökohtana on kokonaisvaltainen ymmärrys sekä ihmiskehon rakenteesta että tarkoituksenmukaisesta tavasta olla ja toimia. Tekniikkaa voi soveltaa mihin tahansa toimintaan, sillä kaiken toiminnan laatua voidaan kehittää. == Historia == Tekniikan kehitti Frederick Matthias Alexander (1869–1955) noin 130 vuotta sitten. Alexander vaikutti erityisesti Englannissa ja Yhdysvalloissa. == Menetelmä == Alexander-tekniikka perustuu teoriaan, jonka mukaan monet toimintakyvyn haasteet liittyvät tiedostamattomiin tottumuksiin. Opetus pyrkiikin tunnistamaan ja ehkäisemään sellaisia epätarkoituksenmukaisia reaktiotapoja ja jännityksiä, joihin oppilaat ovat tiedostamattaan tottuneet. Oppituntien tavoitteena on lisätä oppilaiden henkistä ja fyysistä tasapainoa ja kykyä olla tietoinen, valpas ja luottavainen: tiedostamattomien tottumuksien sijaan oppilaan tekemisiä ohjaisi hän itse. Alexander-tekniikan opetuksessa korostuu yhdessä tutkiminen, hienovarainen käsillä ohjaus ja sanallinen ohjaus. Opetus tapahtuu yksityistunneilla, ryhmäopetuksena ja joskus myös etäopetuksena. == Vaikuttavuus == Tutkimusten mukaan Alexander-tekniikka saattaa auttaa selän, polvien ja niska-hartiaseudun vammoihin ja ongelmiin ja vähentää sairauspoissaoloja. Siitä saattaa olla apua myös tasapainon hallintaan, Parkinsonin taudin oireisiin ja vanhuusajan toimintakyvyn lisäämiseen. == Koulutus == Suomen Alexander-tekniikan opettajat Finstat ry ylläpitää listaa pätevistä opettajista, joilla on vähintään kolmivuotinen ammatillinen koulutus. Suomessa voi opiskella Alexander-tekniikan opettajaksi Kuopiossa, Orivedellä ja Tampereella. 2020-luvulla opettajia on tuhansia ympäri maailmaa ja Suomessa noin 50. ==Lähteet== == Aiheesta muualla == * The Society of the Alexander Technique (UK) https://alexandertechnique.co.uk/ (englanniksi) * The Alexander Technique Affiliated Societies https://www.alexandertechniqueworldwide.org/ (englanniksi) Luokka:Opetusmenetelmät Luokka:Liikunta Luokka:Terveydenhoito Luokka:Seulonnan keskeiset artikkelit
Sayn laki

Sayn laki oli eräs klassisen taloustieteen perusteista, joka kuvaa markkinatalouden lainalaisuutta. Sen mukaan makrotaloudenkin perustana on tuotanto, eikä tavallaan edes ole mitään erillistä kysyntää. Kaikki taloudellinen toimeliaisuus on tuotettujen tuotteiden ja palveluiden vaihtamista, eikä vaihtokauppaa eli taloudellista toimeliaisuutta tapahdu, ellei molemmilla osapuolilla ole jotain tuotettua vaihdettavana - tuotannon pitää syntyä, ennen kuin syntyy kysyntää. Raha toimii taloudessa vain hyödyllisenä vaihtovälineenä eikä sillä ole mitään sen yliluonnollisempaa arvoa. Yksinkertaistettuna Sayn laki on puhtaan tuotantokeskeinen näkemys markkinoihin. Tästä voidaan johtaa, että kaikenlainen talouskasvu ja lisääntynyt tuotteiden ja palveluiden määrä voi syntyä vain, kun ihmiset ovat halukkaita ja kyvykkäitä tuottamaan enemmän. Say esitteli ajatuksen sen vuoksi, että jotkut ajattelivat tuotannon ja työllisyyden olevan matalan kulutuksen rajoittamaahttps://fee.org/articles/understanding-says-law-of- markets#axzz2NJ8N5ncj. Jotkut ajattelivat, että pelkästään stimuloimalla kulutusta voitaisiin kasvattaa tuotantoa ja nostaa työllisyyttä. Sayn vasta- argumentti tähän oli, että se on hyödytöntä, sillä kuluttaakseen kuluttajalla täytyy olla jokin vaihtokaupassa käytettävä vaihtoartikkeli. Yksinkertaistetusti, kuluttajan täytyy siis ensin tuottaa itselleen vaihtoartikkeli voidakseen vaihtaa sen sitten johonkin toiseen vaihtoartikkeliin. Henkilön ommellessa vaikkapa villasukat ja myydessä ne hän saa niitä vastaavan summan rahaa, jonka hän myöhemmin käyttää talouteen luoden tuotteiden hintaa vastaavan kysynnän. Tuotantoa määrittää tuotettujen tuotteiden määrä, joka luo toisten tuotteiden kysynnän. Sayn laki ei tietenkään oleta kaiken tuotannon maksavan itsensä. Myytävien tuotteiden hinta muodostuu asiakkaiden rajahyödyn perusteella, joka on laskeva. Niinpä tiettyjen tuotteiden ylituotanto ei sulje Sayn lakia pois, koska ylituotantoa tietyillä aloilla voi vastata vain alituotanto toisilla aloilla. Ei ole selvyyttä siitä oliko Say ensimmäinen joka esitti periaatteen,William O. Thweatt, "Early Formulators of Say's Law", in Braudel, The Wheels of Commerce: Civilisation and Capitalism 15th–18th Century, 1979:181 mutta sitä on nimitetty Sayn laiksi sen jälkeen kun John Maynard Keynes oli käyttänyt siitä kyseistä termiä 1930-luvulla. Sayn lailla on nykyään merkitystä, kun poliitikot puhuvat aggregaattikysynnän kasvattamisesta. Sayn laki opettaa suhtautumaan siihen skeptisesti. Sayn laki on ristiriidassa keynesiläisen taloustieteen kanssa, mikä painottaa aggregaattikysynnän merkitystä jota valtio voisi säädellähttps://www.imf.org/external/pubs/ft/fandd/2014/09/basics.htm. John Maynard Keynes muodosti tällaista aggregaattikysynnän taloustieteellistä ajattelua huomioimatta Sayn lakia. Keynes ymmärsi Sayn lain väärin ja muotoili sen muotoon "tarjonta luo aina oman kysyntänsä""Supply creates its own demand" The General Theory of Employment, Interest and Money (1936), mitä Say ei ole koskaan väittänyt. ==Katso myös== *Tuotantopuolen taloustiede *Itävaltalainen taloustiede ==Lähteet== ==Kirjallisuutta== * Luokka:Makrotaloustiede
Euro Hockey Tour

Euro Hockey Tour (EHT) on vuosittain pelattava jääkiekkosarja, johon ottavat osaa Suomen, Ruotsin, Tšekin ja Sveitsin A-maajoukkueet. Sarjaan osallistuvat pelaajat pelaavat pääosin Euroopan pääsarjoissa sekä KHL-liigassa. == Pistelaskujärjestelmä == Pisteitä jaetaan siten, että varsinaisella peliajalla saavutetusta voitosta saa 3 pistettä, jatkoajalla tai rangaistuslaukauksilla saavutetusta voitosta 2 pistettä, jatkoajalla tai rangaistuslaukauksilla kärsitystä tappiosta yhden pisteen ja varsinaisella peliajalla kärsitystä tappiosta ei saa pisteitä. == Historiaa ja voittajat == Vuonna 2022 Suomen, Ruotsin ja Tšekin jääkiekkoliitot tiedottivat lopettaneensa yhteistyön Venäjän jääkiekkoliiton ja sen maajoukkueiden kanssa. Venäjä suljettiin ulos keväällä 2022 pelattavista Ruotsin ja Tšekin EHT-turnauksista. Venäjän tilalle alettiin etsiä uutta osallistujamaata. Sveitsi korvasi Venäjän vuoden 2022 Ruotsin EHT turnauksessa. Itävalta korvasi Venäjän vuoden 2022 Tšekin EHT turnauksessa. Sveitsi korvaa Venäjän EHT:ssä kaudesta 2022-2023 lähtien. Keväällä 2022 solmittu sopimus on kaksivuotinen. Venäjän paluusta EHT-turnaukseen ei tällä hetkellä ole minkäänlaista aikataulua. Syksyllä 2023 solmittiin sopimus, jonka mukaan Sveitsi jatkaa EHT-turnauksessa kevääseen 2027 asti. 1996–1997 1997–1998 1998–1999 1999–2000 2000–2001 2001–2002 2002–2003 2003–2004 2004–2005 2005–2006 2006–2007 2007–2008 2008–2009 2009–2010 2010–2011 2011–2012 2012–2013 2013–2014 2014–2015 2015–2016 2016–2017 2017–2018 2018–2019 2019–2020 2020–2021 2021–2022 2022–2023 2023–2024 == Tilasto kaikilta vuosilta == 276 112 41 7 24 92 767 671 449 275 96 52 8 26 93 687 645 421 275 86 40 9 22 112 702 743 372 276 70 43 10 31 122 695 781 337 * Päivitetty kauden 2018-2019 jälkeen. == Mitalitaulukko == 1\. 9 7 9 25 2\. 9 6 5 20 3\. 7 6 5 18 4\. 2 8 8 18 * Päivitetty kauden 2022-2023 jälkeen. ==Televisiointi== Suomessa pelejä alkoi esittää Discovery vuodesta 2020 alkaen. Ennen sitä pelejä esitti Yleisradio vuodesta 2015 alkaen. Ennen vuotta 2015 Euro Hockey Tour näytettiin Suomessa MTV:n ja C Moren kanavilla. == Katso myös == * Euro Hockey Challenge ==Lähteet== * * ===Viitteet=== ==Aiheesta muualla== * Luokka:Seulonnan keskeiset artikkelit
Koti

Koti on paikka, jota ihminen käyttää vakituiseen asumiseen, jossa säilytetään henkilökohtaisia tavaroita, jossa vietetään vapaa-aikaa ja paikka, jossa perheen jäsenet asuvat. Ihmisen kotiin saavat tulla vieraat vain luvalla ja se nauttii kotirauhaa. Kotirauhalla voidaan myös viitata muuhun asumista häiritsevään tekoon, vaikka se ei tapahtuisi nimenomaisen kodin sisällä. Kotirauhan rikkomisesta voidaan tuomita sakkoihin tai enintään kuudeksi kuukaudeksi vankeuteen. Kodiksi voi kutsua myös jotain tiettyä kaupunkia, seutua, valtiota tai muuta paikkaa jossa viihtyy erityisen hyvin. Kodin rajat eivät siis ole tarkat ja täsmälliset vaan suhteelliset. Vakituinen asuinpaikka ei aina tunnu kodilta, ja kodilta voivat tuntua myös paikat, joissa ihminen ei asu. Esimerkiksi lapsuudenkotia kutsutaan usein aikuisenakin kodiksi, vaikkei siellä enää asutakaan. Ihmisellä voi siis olla useita koteja, ja koti onkin sekä paikka että mielentila.Korvela, P. 2003. Together and individually – The dynamics of family members’ gatherings at home. STAKES, Sosiaali- ja terveysalan tutkimus- ja kehittämiskeskus. Tutkimuksia 130. Kodin tunne jotakin paikkaa kohtaan alkaa kehittyä jo, kun kodista haaveillaan tai sitä suunnitellaan. Kotona viihtymiseen vaikuttaa erilaisten virikkeiden ja sosiaalisten energioiden lisäksi elämäntilanne ja tulevaisuuden näkymät työn, seurustelun ja/tai opintojen saralla. Epäonnistumisen tunne edellä mainittujen asioiden saralla tai mielenhäiriöt saattavat ajaa ihmisen tilanteeseen, josta seurauksena on kodittomuus. Kodittomuus on subjektiivisempi hyvinvointiin liittyvä käsite kuin asunnottomuus. Koti merkitsee turvallisuutta, rauhallisuutta, menneisyyden muistoja ja tulevaisuuden suunnitelmia, se on paikka jossa ihminen kokee olevansa oma itsensä ja jossa hän voi tehdä itselleen tärkeitä asioita. Kodilla on siis yhteys ihmisen identiteettiin. Kodiksi voidaan sanoa myös muita kuin paikkoja. Ihminen voi kokea löytäneensä kodin vaikkapa uskonnosta, taiteesta tai hän voi kokea toisen ihmisen läheisyyden kotona olemisen tunteena. Suomen kielen sana koti on sukua kota- sanalle. Koti-sanan on selitetty tulleen kota-sanasta; sanottiinhan ”menemme kotiin” (eli ”menemme moneen kotaan”), ”tulemme kodista” (eli ”tulemme useasta kodasta”). Myöhemmin kota-sanan monikko (koti-) on poikinut perusmuodossa olevan sanan koti. == Lähteet == == Aiheesta muualla == * de:Wohnsitz
Moldova (historiallinen alue)

Moldova (, myös ) on historiallinen alue Karpaattien ja Dnestrjoen välissä. Nykyisin alue jakautuu Romanian, Moldovan tasavallan ja Ukrainan kesken. Alueen alkuperäinen nimi oli Bogdania, sen hallitsija Bogdan I:n mukaan. Nimi Moldova tulee Moldovajoesta. == Historia == Moldovan ruhtinaskunnan perusti Dragoș 1300-luvulla johdettuaan joukon romanialaisia Unkarin hallitsemilta Karpaateilta ja saavutettua riippumattomuuden aluetta tuolloin hallinneista mongoleista. Hän oli kuitenkin Unkarin vasalli. Vuonna 1349 Moldova sai täyden itsenäisyyden Dragoșin seuraajan Bogdan I:n julistautuessa itsenäiseksi ruhtinaaksi. Suurimmillaan ruhtinaskunta sisälsi Bessarabian ja ulottui pohjoisessa Dnestrille asti ja etelässä Mustallemerelle. Ruhtinaskuntaa kuitenkin ympäröivät monet viholliset, jotka uhkasivat sen itsenäisyyttä, nimittäin Puola, Unkari ja Osmanien valtakunta, jotka uhkasivat myös Moldovan etelänaapuri Valakiaa. Moldovan Tapani III Suuri puolusti vuosina 1457–1504 ruhtinaskuntaa Unkaria ja Puolaa vastaan, mutta hänen kuolemansa jälkeen Bogdan III Yksisilmä joutui maksamaan veroja Osmanien valtakunnan sulttaanille. Seuraavat kolme vuosisataa Moldova oli suurimman osan aikaa Osmanien valtakunnan vasalli, kapinoista huolimatta. Juhana Hirmuinen (1572–1574) kapinoi kasvavia veroja vastaan, Valakian Mikael Rohkea yhdisti romanialaiset ruhtinaskunnat osmaneja vastaan ja vuosina 1601–1618 Moldova oli Puolan vasalli. Osmanit valitsivat ruhtinaat, vuoteen 1711 asti ruhtinassuvusta, mutta myöhemmin asemaan määrättiin kreikkalainen fanariootti. Osmanien alaisuudessa Moldova muutettiin vahvasti linnoitetuksi rajaseuduksi. 1700-luvulla Venäjän vaikutusvalta kasvoi ja vuonna 1774 Moldova asetettiin Venäjän suojelukseen, vaikka se vielä jäikin Osmanien valtakunnan vasalliksi. Moldova menetti alueita, Bukovinan Itävallalle vuonna 1775 ja itäosan sekä Bessarabian Venäjälle vuonna 1812. Vuonna 1832 säädettiin perustuslaki Venäjän johdolla. Krimin sodan jälkeisessä Pariisin rauhassa vuonna 1856 Venäjän suojeluherruus lopetettiin ja vuonna 1859 Moldova sekä Valakia yhdistyivät Romaniaksi Alexandru Ioan I Cuzan alaisuuteen. Vuonna 1918 historiallisen Moldovan asukkaat Prutjoen itäpuolella irtautuivat Venäjän vallasta ja liittyivät Romaniaan Pariisin sopimuksella vuonna 1920, mutta Neuvosto-Venäjä ei hyväksynyt tätä. Bessarabia kuului Romaniaan vuosina 1918–1940. Neuvostoliiton vallattua Bessarabian vuonna 1940 itäisestä osasta historiallista Moldovaa tehtiin Moldavian sosialistinen neuvostotasavalta. Toisen maailmansodan aikana se kuului Romaniaan vuosina 1941–1944. Moldavian neuvostotasavalta julistautui itsenäiseksi tasavallaksi vuonna 1991. == Katso myös == * Luettelo Moldovan ruhtinaista Luokka:Euroopan entiset valtiot Luokka:Moldovan historia Luokka:Moldovan maantiede Luokka:Neuvostoliiton historia Luokka:Romanian historialliset alueet
Bodhrán

Bodhrán on irlantilainen yksikalvoinen kehärumpu. Se oli riittisoitin, joka yksinkertaisimmillaan koostuu poikkipuusta, nahkakalvosta, ympyrän muotoisesta puukehyksestä ja niitä yhdistelevistä nastoista ja nauloista. Rumpua soitetaan kaksipäisellä kapulalla. == Rummun historia == Bodhránien edeltäjät palvelivat sekä juhlapäivien soittimina että kantovälineinä tai viljaseuloina. Laakeita, nahkakalvoisia tarjottimia on löydetty kaikkien Britteinsaarten kelttikulttuurien alueilta. Englannissa ja Skotlannin alamailla niistä käytettiin nimeä wecht, Irlannissa wight tai dallán, Man-saarella dallán ja Cornwallissa crodder-croghen. Välinettä käytettiin myös Walesissa, missä nimi ehti kuitenkin unohtua. Irlantilainen dallán rakennettiin ruoholla tai villalla täytettyyn saarnikehykseen, jonka ylle nahka pingotettiin. Valmista dallánia käytettiin korina ja rumpuna erityisesti sadonkorjuun ja viljelyvuoden juhlissa. Huilisti Seamus Tansey on kertonut rummuilla säestettyjä sadonkorjuujuhlia järjestetyn tälläkin vuosisadalla. Tanssit pidettiin ladossa, ja dallánilla jäljiteltiin tanssijoiden jalkojen rytmejä. Dallán oli käytössä Irlannissa vielä 1950-luvulla. Bodhrán-sana tarkoitti alun perin siivilää, joka valmistettiin pistelemällä dallánin kalvoon reikiä. Limerickin yliopiston professorin Micheal Ó Suilleabhainin mukaan vanhat rakentajat saattavat edelleenkin käyttää bodhráneissa vanhoja seulankehyksiä. On kuitenkin epäselvää, miksi siivilän nimitys vakiintui merkitsemään rumpua. == Aiheesta muualla == * Bodhrán. Irkkuinfo. Luokka:Rummut
Sulautettu järjestelmä

Sulautettu järjestelmä () on tiettyyn tarkoitukseen tehty laite tai laitteisto, jota ohjaa tietokone. Sille on tyypillistä, että käyttäjän ei tarvitse olla tietoinen laitteen sisällä olevasta tietokoneesta, vaikka voikin sen olemassaolon helposti päätellä. Suomenkielisen termin sulautettu järjestelmä otti käyttöön 1980-luvun alussa Lauri Gröhn Telenokialla työskennellessään.HETKY, ATK-toiminnan tuottavuuden lisääminen Lauri Gröhn / Telenokia Oy (1.12.1983), haettu 9.6.2008 Tyypillisesti sulautetun järjestelmän ohjelmisto ja laitteisto on suunniteltu juuri kyseistä tarkoitusta varten. Joissain (harvinaisissa) tapauksissa ne on suunniteltu yhtä aikaa yhteisillä välineillä, jolloin voidaan puhua yhteissuunnittelusta (). Monet sulautetut järjestelmät ovat suhteellisen pieniä, ja ne on toteutettu mikrokontrollerien avulla. Lisäksi järjestelmät voivat olla mobiileja (matkapuhelimet, GPS-laitteet) ja akkukäyttöisiä, mikä asettaa tiukkoja vaatimuksia energian kulutukselle. Toisaalta suurimmat sulautetut järjestelmät voivat sisältää useita hyvin tehokkaita tietokoneita (puhelinkeskukset, lentokoneiden avioniikkajärjestelmät). Perinteisesti sulautetut järjestelmät ovat olleet suljettuja, eli niin sanottu kolmas osapuoli ei ole voinut tarjota niihin ohjelmiaan. Joissakin uudemmissa järjestelmissä on mahdollistettu tällaisten sovelluksien lisääminen järjestelmään (esimerkiksi joissain matkapuhelinmalleissa ja tallentavissa digitv-sovittimissa). Myös avoimen lähdekoodin käyttö on nopeasti yleistymässä sulautettujen järjestelmien kehityksessä. Esimerkiksi osa matkapuhelinten käyttöjärjestelmistä perustuu avoimeen lähdekoodiin (Symbian, Android). Sulautetuilla järjestelmillä toteutetaan nykyään paljon sellaisia järjestelmiä, jotka aiemmin toteutettiin elektroniikan erilliskomponenteilla ja ASIC-piireillä. Sulautettuja järjestelmiä on runsaasti automaation eri sovelluksissa (venttiilit, anturit, ohjausjärjestelmät), autoissa (moottorin ohjaus, lukkiutumattomat jarrut, luistonesto, ajotietokone), viihde- elektroniikassa (televisio, CD- ja DVD-soittimet), ja kodinkoneissa (mikroaaltouuni, astian- ja pyykinpesukone). Osa järjestelmistä on sellaisia, joita ei aiemmin ole voitu järkevästi edes toteuttaa (matkapuhelin, GPS- paikannin, pankkiautomaatti). Historiallisesti sulautetut järjestelmät ovat olleet hyvin pieniä ja ovat toimineet ilman käyttöjärjestelmää: näiden tehtävänä on ollut vain muutaman sensorin seuranta. Esineiden internet -laitteissa kommunikointi (langallinen tai langaton) muiden järjestelmien kanssa on merkittävämmässä osassa ja vaatii enemmän ohjelmistotukea. Sulautetussa järjestelmässä laitteen koko ohjelmisto voidaan luokitella firmwareksi mukaan lukien sen käyttöjärjestelmä, mutta joissakin kevyissä sulautetuissa järjestelmissä ei ole käyttöjärjestelmää, vaan laite suorittaa firmwarea suoraan. Sulautettujen järjestelmien ohjelmointiin käytetään usein C-kieltä ja myös C++ ja assembly ovat käytössä. C-kieli on lähellä laitteistoa, mutta ei ole niin laitekohtaista kuin assembly. ==Katso myös== * Jokapaikan tietotekniikka * Järjestelmäpiiri == Lähteet == == Aiheesta muualla == * Luokka:Seulonnan keskeiset artikkelit
Kiertoilmahengitys

Kiertoilmahengitys on puhallinsoittajien käyttämä tekniikka, jossa hengitetään sisään samalla kun ilmaa puhalletaan ulos. Didgeridoon soitto perustuu osittain kiertoilmahengitykseen jonka avulla voidaan soittaa tauotta jopa tunteja, mikä ei tästä huolimatta ole didgeridoon soiton päätarkoitus. Kiertoilmahengityksessä keuhkot vedetään täyteen ilmaa ja aletaan puhaltaa ilmaa soittimeen. Kun ilma alkaa loppua, ilma varastoidaan poskiin niin, että ne pullistuvat. Ilma puristetaan poskilihaksilla soittimeen samalla, kun lisää ilmaa vedetään nenän kautta sisään, jonka jälkeen voidaan taas puhaltaa normaalisti keuhkoista. Menetelmä perustuu palleahengitykselle. == Aiheesta muualla == * Näin voit oppia kiertoilmahengityksen yksinkertaisesti, Trumpetti.net, arkistoitu Internet Archiveen 23.3.2010. Luokka:Puhallinsoittimet Luokka:Musiikin esittäminen
Etelä-Mantšurian rautatieyhtiö

Etelä-Mantšurian rautatieyhtiö ( tai Mantetsu) oli Japanin keisarikunnan hallitsema rautatieyhtiö, joka liikennöi 1 128 kilometrin pituista merkittävää rautatietä Kiinalle kuuluneessa Mantšuriassa vuosina 1906–1945. Keskeisin osa siitä oli Kiinan itäiseen rautatiehen liittynyt ratayhteys, joka ulottui Port Arthurin satamakaupungista Liaotungin niemimaalta aina Changchuniin. Kyseessä oli alun perin Kiinan itäisen rautatien sivurata, jonka Venäjä rakennutti Kiinan kanssa tekemänsä sopimuksen pohjalta vuosina 1898–1903. Venäjän–Japanin sodan jälkeen Venäjä joutui vuonna 1905 luovuttamaan Japanille sivuradan Changchuniin asti. Sivuradan pohjoisin osa, joka yhtyi Harbinissa Kiinan itäiseen rautatiehen, jäi Venäjälle. Japanilaiset perustivat Etelä-Mantšurian rautatieyhtiön vuonna 1906 hallinnoimaan rataa. He rakensivat myös yhteydet Mukdeniin (nykyään Shenyang) ja Dandongiin. Muita rautatieyhteyden varrella olevia kaupunkeja olivat muun muassa Dalian, Anshan ja Fushun. Etelä- Mantšurian rautatieyhtiö oli Mantšurian suurin yritys, ja se yhdisti sisämaan raaka-ainevarat satamiin. Varsinaisen toimintansa lisäksi yhtiö harjoitti kaupungeissa julkista rakentamista, satamien kehittämistä sekä hiili- ja rautakaivostoimintaa, muuta infrastruktuurin kehittämistä sekä maatalouteen liittyviä kokeiluja. Toisen maailmansodan päätteeksi Kiinan tasavalta kansallisti yhtiön. Yhtiön rautatiellä 1931 tapahtunut pommiräjähdys oli alkusyynä japanilaisten vuosien 1931–1932 Mantšurian valtaamiselle ja Mantšukuon valtion julistamiselle. Mantšukuon aikana rautatieyhtiön toiminta laajeni entuudestaan ja se sai myös julkiselle hallinnolle kuuluneita tehtäviä. Toisen maailmansodan lopussa vuonna 1945 Neuvostoliitto valtasi Mantšurian ja japanilainen rautatieyhtiö ajettiin alas. Neuvostoliitto luovutti myöhemmin itse radan Kiinalle. == Aiheesta muualla == Luokka:Kiinan historia Luokka:Entiset japanilaiset yritykset Luokka:Mantšurian historia Luokka:Rautatieyhtiöt
Huuhaa

Huuhaa on sana, jota käytetään perättömistä, epätieteellisistä väitteistä ja uskomuksista. Suomessa Skepsis ry myöntää vuosittain Huuhaa-palkinnon taholle, joka on vakiinnuttanut näennäistieteiden asemaa. Sanan taustalla on englannin slangisana hoo-ha ’meteli, hässäkkä, kohu’, jonka alkuperästä sanakirjat eivät ole yksimielisiä. Suomessa huuhaasta on puhuttu ainakin 1970-luvulta alkaen. Huuhaasta puhutaan esimerkiksi yliluonnollisten ilmiöiden, ufojen, horoskooppien, kummitusten, ennustamisen, uskomuslääkinnän ja muun taikauskon yhteydessä. Huuhaan vastakohdaksi asetetaan kriittinen ajattelu ja itseään korjaava tieteellinen menetelmä. == Katso myös == * Tieteellinen skeptismi == Lähteet == == Kirjallisuutta == * * * Luokka:Näennäistiede Luokka:Suomenkieliset sanat ja sanonnat
Humanoidi

Humanoidi tarkoittaa mitä tahansa olentoa, joka muistuttaa ruumiinrakenteeltaan ihmistä. Humanoidi voi olla esimerkiksi ihmisapina, robotti tai mytologinen olento. Yleensä termillä kuitenkin viitataan ihmisen muotoiseen avaruusolentoon. Väitetyissä humanoidihavainnoissa esiintyy monia eri rotuja, joista Harmaat ovat yleisimmin nähty laji. == Tyypillisiä humanoidiufohavainnon piirteitä == Humanoidihavaintoon liittyy monesti tämäntyyppisiä piirteitä.Kyröläinen- Teerikorpi, Ufojen arvoitus s. 296. *Syrjäinen paikka *Ufo saapuu hiljaa *Humanoidi ilmaantuu heti kun ufo on laskeutunut *Humanoidi leijuu ja liikkuu jäykästi *Humanoidi on pienempi kuin ihminen *Yhtenäinen suojapuku, kengät liittyvät saumatta pukuun *Ufoaluksen ikkunoista erottuu hahmoja *Ufon nopea poistuminen hiljaa suristen *Lämmön aiheuttamia jälkiä Seurauksia havaitsijassa: *Jäsenet kankeita, liikkuminen vaikeaa, palovammoja *Pelko, joka jatkuu kauan *Julkisuuden kaihtaminen == Ted Bloecherin humanoiditapausten luokittelu == Humanoidihavaintoa kutsutaan Hynekin ufoluokittelussa lyhenteellä CE III, kolmannen asteen lähituntuma. Abduktio on CE IV. Ted Bloecherin humanoidiluokitus kuvaa humanoidihavainnon yleistä tyyppiä, ei nähtyjen olioiden lajia.Kyröläinen, Teerikorpi Ufojen arvoitus sivu 261. *A Ufo ja olento(ja) sen sisällä *B olento tulee ufosta ja/tai menee ufoon *C olento ja ufo koko havainnon ajan erillään *D olento ufoaallon aikaan *E vain olento, ei ufoa *F ääniä kuultu, ei ufoa *G abduktio, jossa ihminen kaapataan ufoon joksikin aikaa == Lähteet == == Aiheesta muualla == * Alien Taxonomy; Skeptic's Notebook . Luokka:Avaruusolennot Luokka:Kuvitteelliset rodut Luokka:Seulonnan keskeiset artikkelit